کامنی کوشل

کامنی کوشل  ایک بھارتی فلمی اداکارہ ہے۔

حالات زندگی 
کامنی ایک پڑھی لکھی فیملی سے تعلق رکھتی ہیں۔ اُنکے والد پنجاب یونیورسٹی لاہور میں باٹنی کے پروفیسر تھے اور انہیں فادر آف انڈین باٹنی بھی کہا جاتا ہے۔ کامنی نے لاہور سے ہی تعلیم حاصل کی۔ اُنہوں نے انگریزی ادب میں گریجویشن کیا۔ ایک آزاد خیال لڑکی ہونے کے ناطے اُنہیں لکھنے اور تیرنے کا ہمیشہ سے شوق رہا ہے۔ فلم نیچا نگر میں اُنہیں چتن آنند نے بریک دیا اور اُنکا حقیقی نام اُما کشیپ سے بدل کر سکرین نام کامنی کوشل رکھ دیا۔ سب کچھ ٹھیک چل رہا تھا کہ اچانک کامنی کی بڑی بہن کی وفات ہو گئی۔ اُنہوں نے اپنی مرحومہ بہن سے وعدہ کیا تھا کہ وہ ہمیشہ اُنکے بچوں کا خیال رکھیں گی، لہذا' اُنہوں نے اپنے بہنوئی سے شادی کر لی۔ وہ پہلی ایسی اداکارہ ہیں جو شادی کے بعد بھی لیڈنگ رول میں نظر آئیں۔ فلم شہید کے سیٹ پر اُنکی ملاقات اداکار دلیپ کمار سے ہوئی۔ ایک ساتھ کام کرتے ہوئے دونوں میں محبت ہو گئی۔ دلیپ کمار سے شادی کرنے کے لیے وہ اپنے شوہر کو بھی چھوڑنے کو تیار تھی مگر اُنکے بھائی کو یہ رشتہ منظور نہیں تھا۔ مجبوراً دونوں کو صبر کا گھونٹ بھرنا پڑا۔ عصمت چغتائی نے لکھا تھا کہ دلیپ کمار نے جتنی محبت کامنی کوشل سے کی، اتنی کسی سے نہیں کی۔ ان دونوں کی محبت پر ہدایت کار بی آر چوپڑا نے "گمراہ" نامی ایک فلم بھی بنائی تھی۔ بہت برسوں بعد ایک تقریب میں دلیپ اور کامنی کی ملاقات ہوئی مگر دلیپ صاحب سب کچھ بھول چکے تھے اور انہیں پہچان بھی نہیں سکے، جس کا کامنی کو بہت دکھ ہوا۔ کامنی کوشل حال ہی میں فلم " کبیر سنگھ " میں کبیر کی دادی کے رول میں نظر آئیں۔

مزید دیکھیے 
 بھارتی فلمی اداکارا ؤں کی فہرست
 بھارتی سنیما

حوالہ جات 

1927ء کی پیدائشیں
برطانوی ہند کی شخصیات
بقید حیات شخصیات
بھارتی فلمی اداکارائیں
بھارتی ٹیلی وژن پروڈیوسرز
بھارتی ٹیلی ویژن اداکارائیں
پاکستانی نسب کی بھارتی شخصیات
خواتین ٹیلی وژن پروڈیوسرز
فضلا کنیئرڈ کالج
فضلا گورنمنٹ کالج یونیورسٹی لاہور
فلم فیئر حاصل زیست اعزاز یافتگان
فلم فیئر فاتحین
قومی فلم اعزاز (بھارت) فاتحین
لاہور کی اداکارائیں
لاہوری شخصیات
ہندی سنیما کی اداکارائیں
بھارتی خواتین ٹیلی وژن پروڈیوسرز
بیسویں صدی کی بھارتی خواتین
بیسویں صدی کی بھارتی شخصیات
بی بی سی 100 خواتین
پنجابی شخصیات
ویکی ڈیٹا سے مطابقت رکھنے والی مختصر تفصیل
Short description is different from Wikidata